open-index/open-wikipedia-markdown huggingface dataset:
Capitol Records

**Capitol Records** (dikwels kortweg **Capitol** en soms ook **Hollywood and Vine** genoem) is een van die groter Amerikaanse plaatetikette. Dit word bedryf as 'n afdeling van die Capitol Music Group.
duimnael|links|Richard Wyatt se befaamde muurskildery *Hollywood Jazz: 1945-1972*, net buite die etiket se hoofkantoorgebou *Capitol Records Tower*, is tot sy volle glorie gerestoureer

Capitol Records is oorspronklik in 1942 as die eerste groot plaatetiket aan die Amerikaanse weskus deur drie ingewydes uit die vermaakbedryf - die liedjieskrywer Johnny Mercer, die rolprentvervaardiger Buddy DeSylva en die sakeman Glenn E. Wallichs (1910–1971, eienaar van die destyds grootste platewinkel in Los Angeles, *Wallichs Music City*) - in Hollywood gevestig waar die onderneming se ronde kantoorgebou, *Capitol Records Tower*, wat ontwerp is om soos 'n stapel plate te lyk, lank reeds 'n ikoniese baken geword het. Daarnaas geniet ook sy musiekateljee, Capitol Studios, wêreldfaam.

In 1955 is die maatskappy deur die Britse musiekkonglomeraat EMI Group oorgeneem om as sy Amerikaanse dogteronderneming te dien. EMI is op sy beurt in 2012 oorgeneem deur die Universal Music Group (UMG) waarmee dit een jaar later saamgesmelt het. Beide Capitol Records en die Capitol Records Group maak tans deel uit van UMG.

Musikale kunstenaars, wat 'n kontrak met Capitol Records onderteken het, sluit Special Forces, Paul McCartney, Mary J. Blige, The Beach Boys, die Beastie Boys, Neil Diamond, die Eagles, Katy Perry, Brian Wilson, Beck, Avenged Sevenfold, 5 Seconds of Summer, Don Henley, Sam Smith, NF, Emeli Sandé, Troye Sivan, Calum Scott, Tori Kelly, Jon Bellion, Niall Horan en Minus Gravity in. In die verlede het ook plate, wat onder meer deur The Beatles, Frank Sinatra en Nat King Cole opgeneem is, op die Capitol Records-etiket verskyn.

## Verwysings
Calabasas

**Calabasas** is 'n nedersetting in die noorde van die distrik Los Angeles County, Kalifornië, Verenigde State, geleë in 'n heuwelgebied wes van die San Fernando-vallei en in die voetheuwels van die noordwestelike Santa Monica-berge, tussen Woodland Hills, Los Angeles; Agoura Hills; West Hills, Los Angeles; Hidden Hills en Malibu. Die stad is in 1991 formeel geïnkorporeer. Volgens die Sensus van 2010 is sy bevolking as 23&nbsp;058 bepaal. In 2016 is dit beraam op 24&nbsp;176.

duimnael|links|Fonteine in die winkelsentrum *The Commons*
Calabasas word danksy sy ligging in 'n landskap met golwende heuwels, watervalle en eikebome, 'n vooruitstrewende ekonomie, veilige woonbuurte, uitstekende skole, gesofistikeerde winkelsentrums en gesonde leefstyl onder die Verenigde State se tien leefbaarste nedersettings gereken. Gedurende die 1920's, toe motors en nuwe paaie ook afgeleë streke toeganklik gemaak het vir Angelenos, het die gebied die belangstelling van welvarendes uit Hollywood begin wek - as toneel vir rolprente, rusplek langs die pad, en as ontspanningsoord waar rolprentsterre en bestuurders van rolprentateljees gedurende die somermaande plaashuise gehuur het.

Die kunshandelaar William Lingenbrink, 'n groot bewonderaar van moderne boukuns, en sy vennoot C. Henry Taylor het hier in 1931 met Park Moderne 'n klein Boheemse kunstenaarskolonie gestig waar skilders en beeldhouers werke vir Lingenbrink se kunsgalery in Los Angeles in 'n natuurlike en aantreklike omgewing kon skep. 'n Groeiende bevolking, vir wie nuwe eiendomsprojekte verwesenlik is, het in die 1960's die doodsklok vir die klein kolonie gelui.

Die Leonis Adobe, 'n historiese privaat woning in die historiese middestad van Calabasas wat deur Miguel Leonis, 'n Baskiese immigrant en welvarende plaaseienaar na wie as die "Koning van Calabasas" verwys is, van ongebakte kleistene (adobe-blokke) gebou is, dateer van 1844 en is een van die oudste bewaarde geboue in Groter Los Angeles. Dit word amptelik gelys as *L.A. Historical Cultural Monument Number One*.

## Verwysings
Ammoniumkarbonaat

**Ammoniumkarbonaat** is 'n sout met die formule .

Hierdie sout word dikwels vlugsout genoem omdat dit maklik ontbind:

:(NH_4)_2CO_3 \to 2 NH_3 + CO_2 + H_2O

As kristallyne vastestof is dit net as die monohidraat  .1 bekend. Dit het 'n ortorombiese struktuur (ruimtegroep Pnma Z=4; a = 12.047 (3), b = 4.453 (1), c = 11.023 (3) Å en V = 591.3 (3) Å3 [ρberekend = 1281.8 (7) kg m−3] by T= 10 K.). Hierdie stof word op aarde byvoorbeeld in ghwano as die mineraal teschemacheriet aangetref. Maar dit is dalk volopper in die heelal, byvoorbeeld in primitiewe planetêre newels. 

Daar is nog twee ternêre kristallyne fases bekend in die -- stelsel.
*Ammoniumseskwikarbonaatmonohidraat .
*Ammoniumbikarbonaat of ammoniumwaterstofkarbonaat 

In oplossings word in ewewig karbamaatione  gevorm en kommersiële produkte wat die naam "ammoniumkarbonaat" dra, bevat dikwels hoofsaaklik ammoniumkarbamaat .   

## Verwysings
Aurelianus

**Lucius Domitius Aurelianus** was 270-275 keiser van die Romeinse Ryk. 

Hoewel hy net vyf jaar geregeer het, het hy 'n belangrike rol gespeel in die hereniging van die ryk en die beeindiging van wat die krisis van die derde eeu genoem word.

## Bronne 
Uit sy eie tyd is ongelukkig min oor hom bekend. Aurelius Victor Eutropius en die *Historia Augusta*, wat taamlik onbetroubaar is, stam van 'n eeu later. Daarnaas is Zosimus (5de-6de eeu) en Zonaras (11de-12de) belangrike Bisantynse bronne.

## Soldaat 
Aurelianus is waarskynlik 9 September 214 of 215 in Sirmium of Dacia ripensis op die Balkanskiereiland gebore. Hy was van taamlik lae afkoms, maar het in die Romeinse leër 'n loopbaan gehad. 

Hy word as militêre tribuun in Moguntiacum geleër by die Sesde Legio Gallicana en in 254-258 help hy in Gallië om 'n inval van die Franke te onderdruk. Hy raak bekend om sy hardheid en  genadeloosheid. Sy rol onder Gallienus is nie duidelik nie, maar Vopiscus skryf dat Aurelianus onder Claudius omtrent 267-269 teen die Gote en Heruli optree en die opperbevel kry.

## Keiser 
duimnael|Die verdeelde ryk in 271|links
Keiser Claudius II het in September 270 van die pes gesterf en sy broer Quintillus het geprobeer om hom op te volg. Die soldate van Sirmium het in opstand gekom en pleks van hom Aurelianus as keiser uitgeroep. Aurelianus het Quintillus verslaan. Die omstandighede van Quintillus se dood is nie duidelik nie. Aurelianus het homself as Claudius se opvolger gesien.

Hy het onmiddellik begin om die keiserlike mag in die chaotiese ryk te herstel. Hy onderdruk opstande van mededingers om die troon soos Septimius, Urbanus, Domitianus en Felicissimus.  In Noord-Italië en naby die Donau verslaan hy die Vandale, die Juthungi en die Sarmatiers. 

In sy tyd het die oostelike provinsies rond Palmyra die ryk van Zenobia gevorm. In 272-273 verower hy hierdie gevaarlike mededinger.  In die weste bestaan sedert 260 die Galliese ryk van Tetricus. In 274 word ook hierdie ryk opnuut by Rome ingelyf. Zenobia het dalk nog naby Rome geleef en Tetricus het corrector in Lucania geword.

## Herstel 
In 274-275 het die keiser geprobeer om die vertroue in die Romeinse munt die *antoninianus* te herstel en het hy ook op godsdienstige vlak geprobeer om die eenheid van die ryk te versterk deur die godheid *Sol Invictus* tot die amtelike hoofgod van die ryk te maak.

## Dood 
Aurelianus het gedink dat die Romeinse Ryk nou opnuut sterk genoeg is om met sy grootste vyand, die Sassaniediese Perse in die ooste af te reken. Hy word egter op die pad na die ooste tussen Perinthus en Bisantium deur sy eie soldate gedood. 'n Korrupte sekretaris wat angs gehad het dat die keiser hom wou bestraf, het glo vir die soldate gesê dat hulle tereggestel gaan word.

## Sien ook 
* Lys van Romeinse keisers

## Verwysings
Anemoonkluisenaarskrap

Die **anemoonkluisenaarskrap** (*Dardanus pedunculatus*) is 'n kluisenaarskrap en kom wydverspreid in die Stille- en Indiese oseane voor. In die Indiese Oseaan kom dit aan die kus van Oos-Afrika suidwaarts tot by die Oos-Kaap voor.

Die krap word tot 50 mm groot en is een van die mees algemene kluisenaarskrappe. Die krap word maklik uitgeken aan die pienkerige voorkoms met geel hare. Die linkerknyper is vergroot. Die oë is groen en die steeltjies is rooi met wit strepe. 

Daar is anemone aan die skulp waarin dit lewe geheg; 'n goeie voorbeeld van mutualistiese simbiose. Die kluisenaarskrap kry beskerming en kamoeflering van die anemoon terwyl die anemoon oorskietkos kry en in baie gebiede kan vreet terwyl die krap die skulp ronddra. 

Die krap leef in rots- en koraalriwwe; in vlak water tot by dieptes van 40 m. Die spesie kom algemeen voor.

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa*, deur Dennis King & Valda Fraser, Struik Nature, 2014. 

## Verwysings 
## Eksterne skakel 
* http://www.sealifebase.org/summary/Dardanus-pedunculatus.html
Dendrochronologie

duimnael|Vergelyking van jaarringe in drie stukke hout|1000px|links

**Dendrochronologie** is die studie van jaarringe wat tydens die diktegroei van hout gevorm word.

Die doel van die dendrochronologie is om aan elke jaarring die juiste kalenderjaar toe te wys waarin dit gevorm is en daarmee die ouderdom van die hout waaruit 'n voorwerp gemaak is presies te bepaal. Dendrochronologiese datering is 'n belangrike hulpwetenskap van die argeologie.

Dit is nie moontlik om hierdie doel te bereik deur eenvoudig die jaarringe te tel nie. Pleks daarvan word die volgorde van dik en dun ringe *vergelyk* met wat in ander stukke hout aangetref word om deur kruisdatering die juiste ouderdom vas te stel.
Die dikte van die jaarringe wissel van jaar tot jaar afhanklik van die weersomstandighede in 'n bepaalde gebied, maar by individuele bome kan ook ringe ontbreek of valse ringe optree.

Dendrochronologiese gegewes word gebruik as kalibrasie van die koolstof-14-dateringsmetode.

## Verwysings
Patentbrief

’n **Patentbrief** (Engels: *letters patent*) is ’n soort wettige dokument in die vorm van ’n gepubliseerde bevel deur ’n monarg, president of ander staatshoof wat gewoonlik ’n titel, reg, monopolie of status aan ’n persoon of korporasie toeken. Dit kan onder meer gebruik word vir die skepping van korporasies of regeringsinstellings, of vir die toekenning van ’n titel of lordskap deur die Britse monarg.
Otho

**Marcus Salvius Otho Caesar Augustus** was in die vierkeiserjaar 69 vanaf 15 Januarie tot sy afsterwe drie maande later keiser van die Romeinse Ryk.

## Sien ook 
* Lys van Romeinse keisers
Sam Nzima

**Sam Nzima** (8 Augustus 1934 – 12 Mei 2018) was 'n Suid-Afrikaanse fotojoernalis wat bekend geword het vir die foto van 'n sterwende 12-jarige Hector Pieterson wat hy op 16 Junie 1976 geneem het tydens die Soweto-opstand en die wêreld ingestuur het. Hy het op daardie stadium die koerant *The World* verteenwoordig.

Sam is in Lillydale, Mpumalanga gebore en gebly. Hy is in die Rob Ferreira-hospitaal in Nelspruit oorlede. Hy word oorleef deer sy vrou Thelma en sewe kinders.

## Eksterne skakels
Monterey, Kalifornië

**Monterey** is 'n nedersetting in die administratiewe distrik Monterey County van die Amerikaanse deelstaat Kalifornië, geleë aan die suidelike kant van Monterey-baai, sowat 160 km suid van San Francisco en 480 km noord van Los Angeles, met 'n oppervlakte van 8,5 vk myl (21,9 vk km) en 'n bevolking van 27&nbsp;810 volgens die Sensus van 2010. In 2016 is dit op 28&nbsp;454 beraam.
duimnael|links|'n Nagfoto van Cannery Row
duimnael|links|Pasifiese jellievisse (*Chrysaora fuscescens*) in die Monterey Bay Aquarium
Monterey se ryk geskiedenis strek terug tot in die tyd van die Spaanse koloniale bewind in Kalifornië. In 1610 het die Spaanse ontdekkingsreisiger Sebastián Vizcaíno hier voet aan wal gesit en die baai na sy beskermheer, die graaf van Monterrey, genoem. 'n Vaste nedersetting het egter eers in die volgende eeu ontstaan toe die Spaanse kaptein Gaspar de Portolá (1717–1784) en die geestelike Vader Serra hier in 1770 'n kerk en *presidio* (militêre pos) gevestig het waaruit later 'n *pueblo* (nedersetting) sou groei.

Tot 1848 het Monterey - sowel onder Spaanse asook Meksikaanse bewind - as die hoofstad van Alta California (Opper-Kalifornië) gedien. Destyds was dit die enigste wettige invoerhawe vir goedere waarop belasting gehef is. In 1846 is die Amerikaanse vlag oor die Meksikaanse doeanehuis gehys. Ná die Meksikaans-Amerikaanse Oorlog het Kalifornië deel van die Verenigde State geword. Die nuwe deelstaat se grondwet (die *California State Constitution*) is in 1849 in die plaaslike Colton Hall onderteken.

As gevolg van die Kaliforniese goudstormloop van 1848 moes Monterey sy status as hoofstad aan San Francisco afstaan. Die nedersetting het vervolgens as belangrike visseryhawe, markdorp en militêre basis gedien. Hier het Kalifornië se eerste teater, openbare gebou, openbare biblioteek, openbare staatskool en drukkery ontstaan en is die eerste dagblad, *The Californian*, gepubliseer.

Monterey se visserybedryf het nog tot in die 1950's gefloreer. Sy inmaakfabrieke is deur die Amerikaanse skrywer en Nobelpryswenner John Steinbeck in 1945 met die publikasie van die roman *Cannery Row*, wat in die tyd van die Groot Depressie afspeel, onsterflik gemaak.

Sedert die laat 19de eeu het kunstenaars aangetrokke gevoel tot Monterey en sy omgewing. Bekende skilders en skrywers (onder wie die Skotse romansier en reisskrywer Robert Louis Stevenson) het hulle hier gevestig. Vandag is Monterey 'n gewilde bestemming vir toeriste wat 'n besoek aan historiese plekke, Cannery Row (die straat waar baie inmaakfabrieke geleë was), Fisherman's Wharf (die historiese spilpunt van Monterey se vissery- en walvisbedryf met sy seekosrestaurante, winkels en markte) en die befaamde Monterey Bay Aquarium bring. Die Monterey-jazzfees word jaarliks op die derde naweek in September gehou.

## Verwysings
Bokserkrap

Die **bokserkrap** (*Lybia tessellata*) is 'n ware krap wat voorkom in die westelike Stille Oseaan en die Indiese Oseaan; meer spesifiek aan die kus van Oos-Afrika tot by KwaZulu-Natal. Die klein krap word maklik uitgeken aan sy room en pienkerige mosaise kleurpatroon. Die bene is dun, harig en bedek met wit kolletjies en donker strepe wat om die bene gaan. Dit bly saam met kleiner seeanemone in simbiose; hulle hou die anemone in hul kloue vir beskerming. Die krap gebruik ook die taai anemone om mikro-organismes van die water te vang en af te lek. Die voordeel vir die anemone is dat hulle meer kos kry. Dit is ook bekend dat die krappe somtyds die anemone vir sponse of korale verruil.

Die krappe bly in skeure in rots- en koraalriwwe in water wat tot 20 m diep is. Die spesie is seldsaam in Suid-Afrika.

## Bron 
* Dennis King & Valda Fraser. *The Reef Guide: Fishes, corals, nudibranchs & other invertebrates: East & South Coasts of Southern Africa*, Struik Nature, 2014. 

## Verwysings
Nerva

**Nerva** (Latyn: Marcus Cocceius Nerva Caesar Augustus; 8 November 30 - 27 Januarie 98), was 'n Romeinse keiser van 96 tot 98. Nerva het op die ouderdom van 65 keiser geword, na lewenslange keiserlike diens onder Nero en die keisers van die Flaviaanse dinastie. Onder Nero was hy 'n lid van die keiserlike gevolg en was instrumenteel in die onthulling van die Pisoniese sameswering van 65. Later, as 'n lojalis aan die Flaviane, het hy die pos van konsul in 71 en 90 tydens die heerskappye van onderskeidelik Vespasianus en Domitianus verwerf.

Op 18 September 96 is Domitianus vermoor in 'n sameswering waarby lede van die Pretoriaanse Garde en verskeie van sy vrygelatenes betrokke was. Op dieselfde dag is Nerva deur die Romeinse Senaat tot keiser uitgeroep. Dit was die eerste keer dat die Senaat 'n Romeinse keiser verkies het. As die nuwe heerser van die Romeinse Ryk belowe hy om vryhede te herstel wat tydens Domitianus se outokratiese bewind ingekort is. 

Nerva se kort bewind is egter ontwrig deur finansiële probleme en sy onvermoë om sy gesag oor die Romeinse leër te laat geld. 'n Opstand van die Praetoriaanse Garde onder leiding van Casperius Aelianus in Oktober 97 het hom in wese gedwing om 'n erfgenaam aan te neem. Na beraadslaging het Nerva Trajanus, 'n jong en gewilde generaal, as sy opvolger aangeneem. Ná skaars vyftien maande in die amp is Nerva op 27 Januarie 98 aan natuurlike oorsake dood. Na sy dood is hy opgevolg en vergoddelik deur Trajanus.

Alhoewel 'n groot deel van sy lewe onduidelik bly, is Nerva deur antieke historici as 'n wyse en gematigde keiser beskou. Onlangse historici hersien hierdie beoordeling en karakteriseer Nerva as 'n welmenende, maar uiteindelike swak heerser, wie se heerskappy die Romeinse Ryk op die rand van 'n burgeroorlog gebring het. 

Nerva se grootste sukses was sy vermoë om 'n vreedsame magsoorgang na sy dood te verseker, en daarom het hy die Adoptiewe Keisers en die Antoneinse-dinastie gestig.

## Verwysings 
## Sien ook 
* Lys van Romeinse keisers
Didius Julianus

**Didius Julianus** (Latyn: Marcus Didius Severus Julianus Augustus) (Mediolanum, 30 Januarie 133 of 2 Februarie 137 - Rome, 1 Junie 193), was van 28 Maart tot 2 Junie 193 drie maande lank keiser van die Romeinse Ryk.

## Sien ook 
* Lys van Romeinse keisers
John Steinbeck

**John Ernst Steinbeck** ([ˈstaɪnbɛk], 27 Februarie 1902 - 20 Desember 1968) was 'n Amerikaanse skrywer wie se werk in 1962 met die Nobelprys vir Letterkunde bekroon is "vir sy realistiese en verbeeldingryke skryfwerk waarin simpatieke humor en 'n skerpsinnige maatskaplike waarneming met mekaar verbind is". Steinbeck word onder die vernaamste literêre persoonlikhede in die Verenigde State gereken, terwyl baie van sy romans as klassieke werke van die westerse literatuur beskou word.

Gedurende sy loopbaan as skrywer het 27 boeke uit sy pen gekom, insluitende 16 romans, ses nie-fiksie-werke en twee kortverhaalbundels. Die meeste van Steinbeck se werke speel in Sentraal-Kalifornië af, veral in die Salinas-vallei en die *California Coast Ranges*, 'n bergreeks langs die Stille Oseaankus. Dikwels staan onderwerpe soos die menslike lot en ongeregtigheid sentraal in sy romans, veral met betrekking tot verdrukte karakters en die gewone mens. Steinbeck het veral bekendheid verwerf met sy komiese romans *Tortilla Flat* (gepubliseer in 1935) en *Cannery Row* (1945), die epiese roman *East of Eden* (1952) wat oor etlike generasies strek, en die novelles *Of Mice and Men* (1937) en *The Red Pony* (1937). 

Die realistiese roman *The Grapes of Wrath* (1939), waarvoor die Pulitzerprys vir Fiksie aan Steinbeck toegeken is, word as sy meesterwerk en deel van die kanon van Amerikaanse literatuur beskou wat die dramatiese vlug van 200&nbsp;000 mense uit die *Dust Bowl*, die droogtegeteisterde landboustreke van die Amerikaanse Middeweste, langs die historiese *U.S. Route 66* na Kalifornië beskryf. Binne 75 jaar ná sy publikasie is 14 miljoen eksemplare daarvan verkoop.*The Grapes of Wrath* is deur sekere regse Amerikaanse groepe getipeer as die propaganda van 'n Joodse skrywer. Steinbeck het daarop geantwoord dat hy terloops nie Joods is nie, maar dit betreur as 'n skrywer se oeuvre aan die hand van sy herkoms geregverdig moet word.

## Bibliografie
## Verwysings 
## Eksterne skakels 
;Biografie en werk
----
*  *National Steinbeck Center*
*  *bilderreisen.at: John Steinbeck*
;Media
----

*  *YouTube.com: John Steinbeck - Voice of America. BBC HD-dokumentêr*
Kīlauea

duimnael|links|Lawameer in die Halema'uma'u-krater
[duimnael|links|'n Gloeinde gaspluim van [swaweldioksied onder Hawai se nagtelike sterrehemel]]
**Kīlauea** (Engels: [ˌkiːlaʊˈeɪə], Amerikaanse Engels: [ˌkɪləˈweɪə]; Hawais: [tiːlɐwˈwɛjə]) is 'n aktiewe skildvulkaan in die eilandgroep en Amerikaanse deelstaat Hawaii. Dit is die jongste en tans aktiefste van vyf vulkane wat saam die namgewende eiland Hawaii (dikwels ook Groot Eiland genoem om verwarring met die hele eilandgroep en deelstaat te voorkom) vorm. Die vulkaan, wat langs die suidkus van die eiland geleë is, is tussen 300&nbsp;000 en 600&nbsp;000 jaar oud en het sowat 100&nbsp;000 jaar gelede bo die water van die Stille Oseaan begin oprys.

Hawaiërs het oorspronklik net na die vulkaanpiek se kaldera as Kīlauea verwys. Eers in die moderne tydperk het aardwetenskaplikes begin om die hele vulkaan so te noem - 'n taalgebruik wat later ook in die algemene omgangstaal ingeburger geraak het. 

Die vulkaan het godsdienstige en mitologiese betekenis as tradisionele woonplek van Pele, die Hawaise vulkaangodin. Ou Hawaise gesange en mondelinge oorlewerings vertel van vroeëre uitbarstings wat as die werk van 'n woedende Pele beskryf word. Die eerste Europeër, wat die vulkaanpiek met sy eie oë kon sein, was die sendeling William Ellis wat in 1823 'n besoek aan die gebied gebring het.

Die vulkaan se kaldera het gedurende die 19de en vroeë 20ste eeu byna ononderbroke vulkaniese aktiwiteit getoon. Sedert 1952 was daar altesaam 34 uitbarstings. Langs die sogenaamde *East Rift Zone* het in Januarie 1983 'n periode van voortgesette aktiwiteit begin wat steeds voortduur. In Maart 2008 het 'n verdere opening in die vulkaanpiek se Halema‘uma‘u-krater ontstaan, met 'n borrelende lawapoel en 'n gaspluim.

Kīlauea is oorspronklik as 'n satelliet (newevulkaan) van Mauna Loa, die grootste vulkaan ter wêreld, beskou. Meer onlangse vulkanologiese navorsing het egter getoon dat Kīlauea oor 'n selfstandige magmastelsel beskik wat tot 'n diepte van 60 kilometer strek. Die piek van Kīlauea maak saam met Mauna Kea en Kohala deel uit van 'n boogvormige reeks vulkane. Mauna Loa is buite hierdie reeks geleë. 

## Verwysings 
## Eksterne skakels 
* *USGS: Hawaiian Volcano Observatory (HVO)*
Pertinax

**Publius Helvius Pertinax** het ná die moord op Commodus keiser van die Romeinse Ryk geword.

## Sien ook 
* Lys van Romeinse keisers
Vitellius

**Aulus Vitellius Germanicus Augustus** was in die vierkeiserjaar 69 vlugtig keiser van die Romeinse Ryk.

## Sien ook 
* Lys van Romeinse keisers
Houtskoolgrys

**Houtskoolgrys**  (Engels: *Charcoal Grey*) ​​is 'n kleur, 'n effens donkerder skakering van grys. 

*Charcoal* stel die donkergrys kleur van gebrande hout voor.

Die eerste opgetekende gebruik van *charcoal* as 'n kleur se naam in Engels was in 1606.

## Kleurkoördinate 
Volgens verskeie kleurskemas word **houtskoolgrys** as volg voorgestel:

## Sien ook 
* Lys van kleure
Cannes-rolprentfees 2018

Die **71ste jaarlikse Cannes-rolprentfees** is van 8-19 Mei 2018 in Cannes, Frankryk, gehou. Die Australiese aktrise Cate Blanchett was die president van die jurie.  Die Japannese prent *Shoplifters*, waarvan Hirokazu Kore-eda die regisseur was, het die Palme d'Or gewen. 
 
Die fees is geopen met Asghar Farhadi van Iran se sielkundige riller *Everybody Knows*, met Javier Bardem, Penélope Cruz en Ricardo Darín, en is afgesluit met die Amerikaans gebore Britse regisseur Terry Gilliam se *The Man Who Killed Don Quixote*. 

Die Deense regisseur Lars von Trier het na die fees teruggekeer met sy prent *The House That Jack Built* nadat hy op die fees van 2011 tot persona non grata verklaar is.

## Belangrikste rolprentpryse 
## Ander pryse 
## Verwysings 
## Eksterne skakels 
* Fees se amptelike webtuiste
* 15px Hierdie artikel is vertaal uit die Engelse Wikipedia
Hearst Castle

duimnael|Die *Casa Grande* vorm die hartstuk van die kompleks
duimnael|'n Nagaansig van die Casa Grande
duimnael|Die Casa Grande se vergadersaal
duimnael|Die uitsig oor die Stille Oseaan
duimnael|Die kompleks behels binne- en buitemuurse swembaddens. Vir die *Neptune Pool* of Neptunus-swembad is 'n antieke Romeinse tempelfasade na Kalifornië verplaas
duimnael|Die binnemuurse swembad in die Romeinse styl
**Hearst Castle** is 'n kasteelagtige herewoning wat die Amerikaanse persmagnaat William Randolph Hearst (1863–1951) tussen 1919 en 1947 deur die argitek Julia Morgan buite San Simeon in die Sentraalkusstreek van Kalifornië vir homself laat bou het. Ná Hearst se afsterwe in 1951 is die kompleks in 1954 in 'n Kaliforniese Staatspark (*California State Park*) omgeskep. Vier jaar later het die herehuis, wat omvattende versamelings van kunswerke en antikwiteite huisves, sy deure vir die publiek geopen en word sedertdien as die *Hearst San Simeon State Historical Monument* bestuur. Die herehuis word gelys as 'n nasionale (*National Historical Landmark*) en Kaliforniese historiese monument (*California Historical Landmark*).

Hearst het die herewoning, wat op 'n heuweltop naby die nedersetting San Simeon ontstaan het, formeel *La Cuesta Encantada* ("Die Betowerde Heuwel") genoem, maar gewoonlik daarna net as *the ranch* verwys (dit was immers op sy uitgestrekte landgoed geleë). In 1947 het die heuweltop-kompleks onder meer uit die hoofgebou met twee torings, drie weelderige gashuise en 127 akkers terrastuine met fonteine en swembaddens bestaan.

Die *Casa del Mar* - die Spaanse naam beteken "Huis van die See" - bied 'n uitsig oor die ongerepte natuurskoon van Kalifornië se Sentraalkus en die Stille Oseaan. Hierdie klein villa is die mees formele en versierde gebou op die Betowerde Heuwel waar Hearst die laaste jare in die kompeks deurgebring het.

## Verwysings
Salma Hayek

**Salma Hayek Pinault** (née **Hayek Jiménez**; * 2 September 1966) is 'n Meksikaans-Amerikaanse aktrise, rolprentvervaardiger en gewese fotomodel. Hayek het haar loopbaan in Meksiko met 'n rol in die telenovela *Teresa* begin en later in die rolprent *El Callejón de los Milagros* (Engelse titel: *Miracle Alley*) verskyn, waarvoor sy deur die *Academia Mexicana de Arte y Ciencias Cinematográficas (AMACC)* vir 'n Ariel-prys genomineer is. In 1991 het Hayek haar in Hollywood gevestig waar sy bekendheid verwerf het vir haar rolle in rolprente soos *Desperado* (1995), *From Dusk till Dawn* (1996), *Dogma* (1999) en *Wild Wild West* (1999).

Haar groot deurbraak het in 2002 met die rolprent *Frida* gekom waarin sy die hoofrol as die Meksikaanse skilderes Frida Kahlo vertolk het. Hiervoor is Hayek in die kategorie "Beste aktrise" vir 'n *Academy Award*, *BAFTA Award*, *Screen Actors Guild Award* en *Golden Globe Award* genomineer. Die rolprent, wat groot belangstelling gewek het en gunstig deur kritici ontvang is, was 'n kommersiële sukses. 

Haar regiewerk vir *The Maldonado Miracle* is in 2004 met 'n *Daytime Emmy Award* in die kategorie "Kinder/Jeug/Gesin" bekroon. Drie jaar later is sy vir haar rol in ABC se komiese televisiedramareeks *Ugly Betty* vir 'n *Emmy Award* as "Uitstekende gas-aktrise in 'n komediereeks" genomineer. Tussen 2009 en 2013 het sy daarnaas as gas-aktrise in NBC se komediereeks *30 Rock* opgetree. Meer onlangse filmprojekte sluit *Grown Ups* (2010), *Puss in Boots* (2011), *Grown Ups 2* (2013), *Tale of Tales* (2015) en ''The Hitman's Bodyguard'' (2017) in.
Caracalla

**Marcus Aurelius Severus Antoninus**, beter bekend as ***Caracalla*** was vanaf 198 medekeiser, eers onder sy pa Septimius Severus, later saam met sy broer Geta. Geta word vermoor en Caracalla word op 19 Desember 211 alleen keiser van die Romeinse Ryk.

## *Constitutio Antoniniana* 
Keiser Antoninus (Caracalla) se blywende invloed hang hoofsaaklik saam met die *Constitutio Antoniniana* wat hy in 212 verkondig het. Hierdie edik het aan alle vrye bewoners van Romeinse Ryk die regte van 'n Romeinse burger verleen. Fragmente van die edik (in Grieks) is bekend van 'n papirus (P.Giss.40 = HGV P.Giss. 1 40 = Trismegistos 19436) wat in die Egiptiese dorp Apollonopolites Heptakomias gevind is.

Dit is nogtans opmerkelik dat die bronne uit sy tyd daaroor min skryf. Ulpianus skryf net een sinnetjie: *In orbi Romano qui sunt ex constitutione imperatoris Antonini cives Romani effecti sunt*. 

## Sien ook 
* Lys van Romeinse keisers

## Verwysings
William Randolph Hearst

**William Randolph Hearst Sr.** ([hɜst], * 29 April 1863 in San Francisco; † 14 Augustus 1951 in Beverly Hills, Kalifornië) was 'n Amerikaanse entrepreneur, politikus en uitgewer wat met *Hearst Communications* die grootste pers-uitgewery en media-onderneming in die Verenigde State gevestig het. Hearst se dagblaaie het met hul fokus op sensasionalisme sterk invloed op die verslaggewing en joernalistiese styl van hoofstroom-dagblaaie in die Verenigde State uitgeoefen het.

Hearst het in 1887 tot die uitgewersbedryf toegetree nadat sy vader George Hearst die bestuur van die dagblad *The San Francisco Examiner* aan hom oorgedra het. Vervolgens het hy homself in New York Stad gevestig waar hy die dagblad *The New York Journal* oorgeneem en vir strawwe mededinging met Joseph Pulitzer se *New York World* gesorg om dié se sirkulasie te oortref. Sirkulasiesyfers is verhoog met reuse-opskrifte op die voorblaaie en skokkende stories oor misdaad, korrupsie, seks en ander gebeure.

Met die oorname van verdere dagblaaie het Hearst 'n dagbladketting geskep wat op sy hoogtepunt uit byna dertig koerante in groot metropole bestaan het. Later het hy sy belange uitgebrei na tydskrifte om uiteindelik die wêreld se grootste personderneming te skep. As een van die welvarendste mense op aarde kon Hearst duur stokperdjies bekostig. Hy was 'n geesdriftige kunsversamelaar en het vir homself 'n kasteelagtige herewoning naby San Simeon in Kalifornië laat bou - *Hearst Castle*.

Hearst se onderneming bestaan voort as *Hearst Communications*. Van 'n beskeie begin met 'n enkele dagblad op 4 Maart 1887 het dit tot een van die wêreld se voorste privaat media- en inligtingsmaatskappye met meer as 360 dogterondernemings in meer as 150 lande gegroei.

## Verwysings
Macrinus

**Marcus Opellius Macrinus**  (164? - Junie 218) was keiser van die Romeinse Ryk van 11 April 217 tot 8 Junie 218.

Op 8 April 217 nC is Romeinse Keiser Caracalla vermoor. Marcus Opellius Macrinus het die nuwe keiser geword. Tydens sy 14-maande-bewind het hy twee groot onderskeidings gekry – hy sou nooit Rome as keiser besoek nie, en hy is die eerste keiser wat nooit in die Senaat gedien het nie.

Herodianus het geskryf

Met 'n rebelle-leër wat na Antiogië opruk, en meer mans wat daagliks oorloop, moes Macrinus veg vir sy lewe. Op 8 Junie 218 nC het hy die rebelle in 'n geveg ontmoet, en ten spyte van meer ervare troepe en voortreflike bevelvoerders, is sy ongemotiveerde en gedemoraliseerde leër deeglik verslaan.

## Sien ook 
* Lys van Romeinse keisers

## Verwysings
Skipjack-klas duikboot

regs|duimnael|200px|USS *Skipjack*
Die **Skipjack-klas duikboot** was 'n reeks kernaangedrewe aanvalsduikbote van die Amerikaanse Vloot wat die voordele van kernkrag van die *USS Nautilus* met die voordele van die traandruppelontwerp van die USS *Albacore* gekombineer het. Die ''Skipjack's* kon meer as 30 knope onder water haal en is ook deur slegs een skroef aangedryf. Daar is ses duikbote in die klas gebou en hulle was die vinnigste duikbote op daardie stadium. 

Hierdie klas is aangedryf deur die Westinghouse S5W-kernreaktor wat toe die Amerikaanse Vloot se standaardreaktor geword het. Die hidrovlerke wat tradisioneel op die boeg was, is na die toring geskuif. Dit het verseker dat geruis drasties verminder is by die sonar wat in die boeg geïnstalleer is. Die USS *Scorpion'' is verleng met 39,6 m sodat dit ballistiese missiele kon dra. Sodoende is 'n nuwe klas duikboot geskep en die *Scorpion* is herdoop na die *USS George Washington*. 'n Tweede USS *Scorpion* is toe gebou.

Al die duikbote (behalwe USS *Scorpion* wat vergaan het) is na hulle uitdiensstelling herwin via die *Ship and Submarine Recycling Program*. Die program is spesiaal vir ou kernaangedrewe skepe in Amerika ingestel, om die ongewensde storting van kernafval te beperk.

## Duikbote in die klas 
## Bron 
* *The Illustrated Encyclopedia Of Destroyers Frigates & Submarines*, Bernard Ireland en John Parker, 2015,
Mohole-projek

Die **Mohole-projek** is 'n poging om deur die aardkors tot in die mantel te boor. Die woord Mohole is afgelei van die naam *Mohorovicic* en *hole*, die Engels vir (boor) gat. Die projek is in 1960 deur die Amerikaanse Akademie vir Weten­skap begin, maar moes na slegs 'n paar jaar as gevolg van die hoë kos­te gestaak word. Die werk is later tog voortgesit, maar die mikpunt is nie meer so hoog gestel nie. 

Die boorwerk is bedoel om tot in die harde basaltlae onder die oseaan­bodem te dring. Daar is reeds honderde gate geboor, en die resul­tate het 'n belangrike invloed op hedendaagse teorieë oor die ont­staan van oseane en kontinentskuiwing. Die wisselende ouder­dom van die gesteentestroke is een van die vernaamste ontdekkings.

Diepseeboorwerk is'n hoogs teg­niese proses met 'n magdom pro­bleme. Die oseaanbodem is egter geskik vir die projek omdat die kors hier baie dunner is as by die kontinente. Met moderne tegnologie is baie van die probleme reeds oor­kom. Deur radarbakens op die seebo­dem te plaas, behou die boorskip sy posisie bokant die boorgat. Nadat die boorstang uitgetrek is om by­voorbeeld 'n nuwe boorpunt aan te skroef of die boorkern uit te haal, vind dit die bek van die gat deur sonarseine wat dit soontoe lei. Die stang is ook elasties genoeg om die skommelinge van die skip te weer­staan. 

Dit wil egter nog nie sê dat die Mohole nou binne bereik is nie - die temperatuur van meer as 1000° C sal 'n baie spesiale boor­punt vereis om daardeur te dring.

## Bron 
*Wêreldspektrum 1982 Ensiklopedie Afrikana (Edms) Bpk.  Stel,  Band
90ste Oscar-toekenningsaand

Die **90ste Oscar-toekenningsaand** is op 4 Maart 2018 deur die Academy of Motion Picture Arts and Sciences in die Dolby-teater in Hollywood, Los Angeles, gehou om erkenning te gee aan die rolprente van 2017. Die komediant Jimmy Kimmel was vir die tweede keer die aanbieder. Die seremonie is op 4 Maart 2018 gehou in plaas van laat in Februarie soos gewoonlik sodat dit nie met die Olimpiese Winterspele 2018 bots nie. 

*The Shape of Water* het die meeste Oscars (vier) gewen, onder meer dié vir beste rolprent en beste regisseur. *Dunkirk* het drie gewen, en *Blade Runner 2049*, *Coco*, *Darkest Hour* en *Three Billboards Outside Ebbing, Missouri* twee elk. Die prente *Call Me by Your Name*, *Dear Basketball*, *A Fantastic Woman*, *Get Out*, *Heaven Is a Traffic Jam on the 405*, *I, Tonya*, *Icarus*, *Phantom Thread* en *The Silent Child* het een elk gewen. 

## Pryse 
Hier volg ’n lys van die belangrikste benoemdes. Die wenners word eerste genoem en is in vet druk.

## Verwysings 
## Eksterne skakels 
*  
* 
* 15px Hierdie artikel is vertaal uit die Engelse Wikipedia
Prins Louis van Wallis

**Prins Louis van Wallis** (Louis Arthur Charles; * 23 April 2018) is een van die jongste lede van die Britse koninklike familie. Hy is die derde oudste kind en tweede oudste seun van William, Prins van Wallis, en sy vrou, Catherine, Prinses van Wallis. Hy is die vierde aanspraakmaker op die Britse troon.

## Geboorte 
duimnael|Die kanonsaluut in Hyde Park in Londen met die geboorte van prins Louis.

Kensington-paleis het op 4 September 2017 aangekondig dat die Hertog en Hertogin van Cambridge hul derde kind verwag. ’n Seun is op 23 April 2018 gebore. Hy is die eerste keer in die openbaar gesien sewe uur ná sy geboorte, buite die Lindovleuel van die St. Mary-hospitaal. Sy eerste en laaste naam is onderskeidelik ter ere van sy verlangse oom lord Mountbatten en sy oupa die Prins van Wallis. Sy titel was dus by geboorte Sy Koninklike Hoogheid prins Louis van Cambridge.

Prins Louis is die vierde aanspraakmaker op die Britse troon ná sy pa en twee ouer sibbes, prins George en prinses Charlotte. Ná die inwerkingstelling van die Perth-ooreenkoms, wat opvolging deur manlike eersgeboortereg met dié deur eersgeboortereg ongeag geslag vervang het, is hy die eerste Britse prins wie se suster ’n groter aanspraak op die troon het as hy.

## Verwysings 
## Eksterne skakels 
* Amptelike webtuiste van die koninklike familie
* Die webtuiste van die Hertog en Hertogin van Cornwall en Cambridge
*15px Hierdie artikel is vertaal uit die Engelse Wikipedia
Nasionale Sequoia-park

Die **Nasionale Sequoia-park ** (Engels: *Sequoia National Park*) is 'n nasionale park in die Amerikaanse deelstaat Kalifornië, geleë oos van die San Joaquin-vallei in die suidelike Sierra Nevada. Die park, wat op 25 September 1890 gevestig is, beslaan 'n oppervlakte van 631,35&nbsp;myl² (1&nbsp;635,2&nbsp;km²). Met 'n vertikale reliëf van byna 13&nbsp;000&nbsp;voet (4&nbsp;000&nbsp;m) behels die park onder meer die hoogste punt in die 48 samehangede vastelandse Amerikaanse deelstate, Mount Whitney, op 14&nbsp;505&nbsp;voet (4&nbsp;421&nbsp;m) bo seevlak.

duimnael|links|'n Gevalle reuse-sequoiaboom kan nie maklik verwyder word nie en vereis besondere padboumaatreëls
Die Nasionale Sequoia-park grens in die noorde aan die Nasionale Kings Canyon-park. Die twee parke word deur gemeenskaplik deur die Verenigde State se Nasionale Parkdiens (*National Park Service*) bestuur as die *Sequoia and Kings Canyon National Parks*. In 1976 is hulle deur Unesco as die Sequoia-Kings Canyon-biosfeerreservaat gelys.

Die Nasionale Sequoia-park word veral geassosieer met reuse-sequoiabossies, gemengde koniferebosse waarin reuse-sequoiabome (*Sequoiadendron giganteum*) groei. Hierdie boomsoort is beperk tot die westelike hellings van die Kaliforniese Sierra Nevada-bergreeks, met 'n natuurlike habitat wat op hoogtes tussen 4&nbsp;000 en 8&nbsp;000&nbsp;voet (1219 en 2438&nbsp;m) bo seevlak geleë is. In die meeste bossies kom reuse-sequoias minder voor as ander boomsoorte, maar is nogtans die opvallendste en indrukwekkendste bome danksy hulle grootte. Binne die parkgrense is daar sowat veertig sequoiabossies, met tussen een en tienduisende reusebome, waarvan sommige deur 'n netwerk van paaie vir besoekers ontsluit word en ander slegs via staproetes.

## Verwysings 
## Eksterne skakels 
*  
*  Amptelike webwerf by die Nasionale Parkdiens
Cannes-rolprentfees 1947

Die **2de Cannes-rolprentfees** is van 12-25 September 1947 in Cannes, Frankryk, gehou. Die nuwe gebou waar dit gehou moes word, die Palais du Festival, was nog nie gereed nie en daar was baie tegniese en finansiële probleme. 

Die hele jurie het uit Franse bestaan; die president was die historikus Georges Huisman. Ses pryse is aan prente in verskillende kategorieë toegeken.

## Pryse 
Die volgende mense en rolprente het in 1947 pryse ontvang:

**Rolprente**
*Beste musikale komedie: *Ziegfeld Follies* deur Vincente Minnelli (*Grand Prix - Comédies musicales*)
*Beste sielkundige en liefdesprent: *Antoine et Antoinette* deur Jacques Becker (''Grand Prix - Films psychologiques et d'amour*)
*Beste animasie-ontwerp: *Dumbo* deur Ben Sharpsteen, Walt Disney (*Grand Prix - Dessin animé*)
*Beste sosiale prent: *Crossfire* deur Edward Dmytryk (*Grand Prix - Films sociaux*)
*Beste avontuur- en misdaadprent: *Les Maudits (The Damned)* deur René Clement (*Grand Prix - Films d'aventures et policiers*)

**Kortprent**
*Beste kortprent: *Inondations en Pologne* deur Jerzy Bossak, Waclam Kazwierczak (*Grand Prix - Documentaires'')

## Verwysings 
## Eksterne skakels 
* Fees se amptelike webtuiste
* 15px Hierdie artikel is vertaal uit die Engelse Wikipedia
Severus Alexander

**Severus Alexander**, (208 - 235) gebore as **Gessius Bassianus Alexianus** was keiser van die Romeinse Ryk van 222 - 235.

Severus Alexander is net 13 jaar oud toe sy neef en voorganger, die eksentrieke Elagabalus vermoor word. Dis eers sy grootmoeder Julia Maesa en na haar dood (223?) sy moeder Julia Mamaea wat die Romeinse Ryk regeer. Die eerste jare is dit vrede en gaan dit goed, hoewel die soldate dalk liewer 'n sterk man as leier sien. Daar vind in die Persiese buurland egter groot veranderings plaas. Die Parthiese heersers word in 227 deur die Sassaniede verdryf, onder leiding van Ardashir I wat 'n sjah met groot ambisies is. Die keiser se militêre resultate teen Ardashir in die ooste (233) kan dalk 'n gelykspel genoem word, maar nie 'n oorwinning nie. Aan die Germaanse grens dreig ook oorlog en die jong keiser en sy ma trek skielik na Moguntiacum (Mainz). Pleks van die Germane aan te val, wat die soldate verwag, probeer die keiser om hulle om te koop. Die soldate beskou hom as nie geskik vir sy posisie nie en vermoor sy ma en homself.

Maximinus Thrax wat 'n soldaat met 40 jaar ervaring, maar min opleiding is, word die nuwe keiser en dit beteken die begin van die tyd van die soldatekeisers en die krisis van die derde eeu.

## Sien ook 
* Lys van Romeinse keisers

## Verwysings
Cannes-rolprentfees 1949

Die **3de Cannes-rolprentfees** is van 2-17 September 1949 in Cannes, Frankryk, gehou. Geen kompetisie is die vorige jaar gehou nie weens finansiële probleme. 

Nes in 1947 het die hele jurie uit Franse bestaan, met die historikus Georges Huisman as president. Die Palme d'Or is toegeken aan *The Third Man* deur Carol Reed.

## Pryse 
Die volgende mense en rolprente het in 1949 pryse ontvang:

**Rolprente**
*Palme d'Or: *The Third Man* deur Carol Reed
*Beste regisseur: René Clément vir *The Walls of Malapaga*
*Beste draaiboek: Eugene Ling en Virginia Shaler vir *Lost Boundaries*
*Beste akteur: Edward G. Robinson vir *House of Strangers*
*Beste aktrise: Isa Miranda vir *The Walls of Malapaga*
*Beste kinematografie: Milton R. Krasner vir *The Set-Up*

**Kortprente**
* Beste onderwerp: *Palle Alene i Verden* deur Astrid Henning-Jensen
* Beste redigering: *Pacific 231* deur Jean Mitry
* Bes gefotografeerde dekking:*Seal Island* deur James Algar
* Beste kinematografie:*Bialy Redyk* deur Stanislas Mozdenski
* Beste kleur: *Images Médiévales* deur William Novik

## Verwysings 
## Eksterne skakels 
* Fees se amptelike webtuiste

## Notas 
* 15px Hierdie artikel is vertaal uit die Engelse Wikipedia
Cannes-rolprentfees 1951

Die **4de Cannes-rolprentfees** is van 3-20 April 1951 in Cannes, Frankryk, gehou. Geen kompetisie is die vorige jaar gehou nie om finansiële redes. Die 1951-fees is in April pleks van September gehou om mededinging met die Venesiese Rolprentfees te voorkom.

Nes met die vorige twee feeste het die hele jurie uit Franse bestaan. Die president was die skrywer André Maurois. Die Palme d'Or is toegeken aan twee prente, *Miss Julie* deur Alf Sjöberg en *Miracle in Milan* deur Vittorio de Sica. 

Die aktrise Michèle Morgan, akteur Jean Marais en rolprentmaker Jean Cocteau is op die fees vereer met die *Victoire du cinéma français*-prys.

## Pryse 
duimnael|160px|Alf Sjöberg
duimnael|160px|Vittorio de Sica
duimnael|160px|Jean Cocteau

Die volgende mense en prente het in 1951 pryse ontvang:

**Rolprente**
*Palme d'Or: 
***Miss Julie* deur Alf Sjöberg
***Miracle in Milan* deur Vittorio de Sica
*Jurieprys: *All About Eve* deur Joseph L. Mankiewicz
*Beste regisseur: Luis Buñuel vir *Los Olvidados*
*Beste aktrise: Bette Davis vir *All About Eve*
*Beste akteur: Michael Redgrave vir *The Browning Version*
*Beste draaiboek: Terence Rattigan vir *The Browning Version*
*Beste musiek: Joseph Kosma vir *Juliette ou La clef des songes*
*Beste kinematografie: José María Beltrán vir *La Balandra Isabel llegó esta tarde*
*Beste kunsredigering: Abram Veksler vir *Mussorgsky*
*Spesiale prys: *The Tales of Hoffmann* deur Michael Powell en Emeric Pressburger

**Kortprente**
*Kortprent-Palme d'Or
***La Voie Est-Ouest* deur K. Gordon Murray
***Ukraine en Fleurs* deur Mikhail Slutsky
***Lettonie Soviètique* deur F. Kissiliov
***Azerbaidjan Soviètique* deur F. Kissiliov en M. Dadachev
***Esthonie Soviètique* by V. Tomber en I. Guidine
*Grand Prix du Festival International du Film pour le Meilleur Film Scientifique:
**''L'Eruption de l'Etna'' deur Domenico Paolella

## Verwysings 
## Eksterne skakels 
* Fees se amptelike webtuiste
* 15px Hierdie artikel is vertaal uit die Engelse Wikipedia
Cannes-rolprentfees 1952

Die **5de Cannes-rolprentfees** is van 23 April – 10 Mei 1952 in Cannes, Frankryk, gehou. Nes met die vorige drie feeste het die hele jurie uit Franse bestaan. Die president was die skrywer Maurice Genevoix. 

Die Palme d'Or is toegeken aan twee prente, *Two Cents Worth of Hope* deur Renato Castellani en *Othello* deur Orson Welles. Die fees is geopen met *An American in Paris* deur Vincente Minnelli. 

## Pryse 
duimnael|160px|Maurice Genevoix
duimnael|160px|Orson Welles

Die volgende mense en prente het in 1952 pryse ontvang:

**Rolprente**
*Palme d'Or 
***Two Cents Worth of Hope (Due soldi di speranza)* deur Renato Castellani
***Othello* deur Orson Welles
*Jurieprys: *We Are All Murderers (Nous sommes tous des assassins)* deur André Cayatte
*Beste regisseur: Christian-Jaque vir *Fanfan la Tulipe*
*Beste akteur: Marlon Brando vir *Viva Zapata!*
*Beste aktrise: Lee Grant vir *Detective Story*
*Beste draaiboek: Piero Tellini vir *Cops and Robbers (Guardie e ladri)*
*Beste musiek: Sven Sköld vir *One Summer of Happiness (Hon dansade en sommar)*
*Beste kinematografie: *The Tale of Genji (Genji monogatari)* deur Kōzaburō Yoshimura
*Beste liriese prent: *The Medium* deur Gian Carlo Menotti

**Kortprente**
*Kortprent-Palme d'Or: *T Schot is te boord!* deur Herman van der Horst
*Jurieprys: *Indian Village (Indisk by)* deur Arne Sucksdorff
*Beste kleur: *Animated Genesis* deur Peter Foldes, Joan Foldes
*Spesiale wetenskap- of pedagogieprys: *Groenland: Vingt mille lieux sur les glaces* deur Marcel Ichac, Jean-Jacques Languepin

## Verwysings 
## Eksterne skakels 
* Fees se amptelike webtuiste
* 15px Hierdie artikel is vertaal uit die Engelse Wikipedia
Cannes-rolprentfees 1953

Die **6de Cannes-rolprentfees** is van 15-29 April 1953 in Cannes, Frankryk, gehou. Die Palme d'Or is toegeken aan *The Wages of Fear* deur Henri-Georges Clouzot. Die fees is geopen met *Endless Horizons (Horizons sans fin)* deur Jean Dréville. Jean Cocteau was die president van die jurie.

Tydens die openingseremonie is die "Legion of Honour" deur die minister van inligting aan Walt Disney oorhandig.

## Pryse 
duimnael|150px|Jean Cocteau
duimnael|150px|Walt Disney

Van die mense en prente wat in 1953 pryse ontvang het, is:

**Rolprente**
*Palme d'Or: *The Wages of Fear* deur Henri-Georges Clouzot
*Beste akteur: Charles Vanel vir *The Wages of Fear*
*Beste aktrise: Shirley Booth vir *Come Back, Little Sheba*

**Kortprente**
*Kortprent-Palme d'Or: *White Mane* deur Albert Lamorisse
*Beste dokumentêr: *Houen zo!* deur Herman van der Horst
*Beste animasie: *The Romance of Transportation in Canada* deur Colin Low

## Verwysings 
## Eksterne skakels 
* Fees se amptelike webtuiste
* 15px Hierdie artikel is vertaal uit die Engelse Wikipedia
Cannes-rolprentfees 1954

Die **7de Cannes-rolprentfees** is van 25 Maart – 9 April 1954 in Cannes, Frankryk, gehou. Die Palme d'Or is toegeken aan *Gate of Hell* deur Teinosuke Kinugasa. Die fees is geopen met *Flesh and the Woman (Le Grand Jeu)* deur Robert Siodmak. Jean Cocteau was die president van die laaste oorwegend Franse jurie.

Die fees het ’n al hoe groter attraksie in die vermaakbedryf geword en die sterre se skandale en romanses het in die pers begin verskyn. In 1954 het ’n skandaal tydens die fees om die kop van die aktrise Simone Silva daartoe gelei dat haar loopbaan skade berokken is en ook waarskynlik tot haar selfmoord drie jaar later.

## Pryse 
duimnael|160px|Jean Cocteau
duimnael|160px|Teinosuke Kinugasa (in the 1910's)

Van die mense en prente wat in 1954 pryse ontvang het, is:
*Palme d'Or: *Gate of Hell* deur Teinosuke Kinugasa
*Internasionale Prys
***Before the Deluge (Avant le déluge)* deur André Cayatte
***Neapolitan Carousel (Carosello napoletano)* deur Ettore Giannini
***Chronicle of Poor Lovers (Cronache di poveri amanti)* deur Carlo Lizzani
***Two Acres of Land (Do Bigha Zamin)* deur Bimal Roy
***Five Boys from Barska Street (Piatka z ulicy Barskiej)* deur Aleksander Ford
***The Last Bridge (Die Letzte Brücke)* deur Helmut Käutner
***The Living Desert* deur James Algar
***The Great Adventure (Det Stora Ädventyret)* deur Arne Sucksdorff
***The Great Warrior Skanderbeg (Velikiy voin Albanii Skanderbeg)* deur Sergei Yutkevich
*Jurieprys: *Knave of Hearts* deur René Clément
*Spesiale Prys: *From Here to Eternity* deur Fred Zinnemann

**Kortprente**
**A Drop Too Much (O sklenicku víc)* deur Břetislav Pojar
**The Pleasure Garden* deur James Broughton
**Stare miasto (The Old Town of Warzaw)* deur Jerzy Bossak
**Aptenodytes forsteri (Les Pingouins)* deur Mario Marret
**Toot, Whistle, Plunk and Boom* deur Ward Kimball, Charles August Nichols

## Verwysings 
## Eksterne skakels 
* Fees se amptelike webtuiste
* 15px Hierdie artikel is vertaal uit die Engelse Wikipedia